KOMISIJOS REGLAMENTAS (EB) Nr. 2122/2005
2005 m. gruodžio 22 d.
nustatantis papildomą sumą, mokėtiną už citrusų vaisius Kipre pagal Reglamentą (EB) Nr. 634/2004
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą,
atsižvelgdama į 2004 m. balandžio 5 d. Komisijos reglamentą (EB) Nr. 634/2004, nustatantį pereinamojo laikotarpio priemones, susijusias su Tarybos reglamento (EB) Nr. 2202/96 ir Reglamento (EB) Nr. 2111/2003 taikymu dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą (1), ypač į jo 2 straipsnį,
kadangi:
(1)
Kaip praneša valstybės narės, pagal 2003 m. gruodžio 1 d. Komisijos reglamento (EB) Nr. 2111/2003, nustatančio išsamias Tarybos reglamento (EB) Nr. 2202/96, nustatančio Bendrijos pagalbos sistemą tam tikrų citrusų vaisių augintojams, taikymo taisykles (2), 39 straipsnio 1 dalies c punktą citrinų, greipfrutų, didžiųjų greipfrutų ir apelsinų, dėl kurių buvo pateiktos paraiškos pagalbai gauti už 2004-2005 prekybos metus, kiekis neviršija Bendrijos ribos. Todėl reikėtų, kad pasibaigus 2004-2005 prekybos metams Kipre būtų išmokėta papildoma suma.
(2)
Pagal Reglamento (EB) Nr. 2111/2003 39 straipsnio 1 dalies c punktą valstybės narės informavo, koks mažųjų citrusinių vaisių kiekis buvo perdirbtas gaunant pagalbą. Remiantis šia informacija, buvo nustatyta, kad Bendrijos patvirtinta perdirbimo riba buvo viršyta 49 220 tonomis. Būtent Kipras viršijo jam leistiną perdirbimo ribą. Todėl pagalbos už mandarinus, klementinas ir likerinius mandarinus dydis, nurodytas Reglamento (EB) Nr. 2202/96 I priede, 2004-2005 prekybos metais Kiprui turėtų būti sumažintas 17,83 %.
(3)
Čekijos Respublikos, Estijos, Latvijos, Lietuvos, Vengrijos, Maltos, Lenkijos, Slovėnijos ir Slovakijos gamintojai nepateikė paraiškų pagalbai gauti už perdirbimui skirtus citrusų vaisius 2004-2005 prekybos metais. Todėl šiose valstybėse narėse už tuos prekybos metus papildoma pagalba neturi būti išmokama,
PRIĖMĖ ŠĮ REGLAMENTĄ:
1 straipsnis
Papildomos pagalbos sumos, 2004-2005 prekybos metais išmokėtinos Kiprui pagal Reglamentą (EB) Nr. 2202/96 už perdirbimui pristatytas citrinas, greipfrutus, didžiuosius greipfrutus, apelsinus ir mažuosius citrusinius vaisius, yra nustatytos šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 22 d.